
З А П О В Е Д

                                                № 430
гр. Ардино 14.04.2026 г.

На основание чл.44, ал.2 от Закона за местното самоуправление и местната администрация, във връзка с чл.46 от Наредбата за пожарна и аварийна безопасност и чл.137, ал.1 от Закона за горите, с цел осигуряване на пожарната безопасност на населените места и обектите на територията на община Ардино

                                  ЗАПОВЯДВАМ:

                 І.  Кметовете на кметства и кметски наместници:

1.Да набележат конкретни мерки и изготвят план за действие с налични сили и средства за предотвратяване на селскостопански и горски пожари и съвместно с населението да организират тяхното практическо изпълнение.

2.Да организират групи за гасене на пожари в горските масиви, като копие от списъците с групите да се представят в Районна служба “Пожарна безопасност и защита на населението” – Ардино.

3.Да определят сборни пунктове и организират своевременното оповестяване на групите и извозването им до мястото на пожара.

4.Да осигурят денонощно дежурство на телефонните постове в кметството по сеитбената кампания.

5.Да запознаят селскостопанските производители и населението с изискванията за пожарна и аварийна безопасност при паленето стърнища, слогове, крайпътни ивици и ивици с сухи треви и др.

6.Да организират поддържането на подстъпите и пътищата за противо-пожарни нужди до изкуствени и естествени водоизточници.

         ІІ.  Ръководителите на фирми, частни стопани и ползватели на земеделски земи:

1.Да организират и провеждат дейности за пожарообезопасяване при провеждането на кампанията по подготовката на селскостопанските площи.

     2.Да осигурят навременно  пожаро-обезопасителна земеделска татехника, използвана в кампанията, оборудването и с необходимите противопожарни уреди, съоръжения и стандартни искрогасители, както и да не допускат в житните масиви неизправни или необезопасени машини.
      3 Преди започване на жътвата да осигурят парцелиране /чрез ожънване на посевите, изнасяне на сламата и заораване на ивици минимум по 10 м./ на житните масиви на участъци за еднодневна работа на комбайните;

      4.Да организират провеждането на инструктаж по пожарна безопасност на работниците, участващи в прибирането на реколтата, за което да изготвят протокол.

      5.Да не допускат паленето на стърнища, слама, суха трева по слоговете, край пътните ивици и други площи.
 6.При оказване на помощ със селскостопанска, транспортна и друга техника да уведомяват  РС “Пожарна безопасност и защита на населението” – Ардино. за извършване на съответните проверки за пожарна безопасност.
            ІІІ.  Държавно лесничейство – Ардино:

     1.Да разработи конкретни мероприятия по опазване на горския фонд от пожари.

     2.През пожароопасния сезон да назначат необходимите пожаронаблю-дателни постове, оборудвани с ефективни съобщителни средства.

     3.Да създадат организация за участие на фирмите, извършващи дърво-добив при гасенето на горски пожари.

     4.Да създадат организация за оповестяване и извозване на гасаческите ядра при възникване на пожари.

     5.Да запознаят постоянните посетители на горите - пастири, ловци, рибари, туристи и други противопожарните мерки, които трябва да спазват.

     6.Съгласувано с органите на ПБЗН организират наблюдение на пожара след ликвидирането му и осигуряват дежурство на личен състав и техника съобразно обстановката до пълното обезопасяване на опожарените площи.
              ІV.  Електроразпределение-Ардино:

1.Да извършват проверки на техническото състояние на електропро-водите, пресичащи селскостопански  и горски масиви и провеса на ел. проводниците , като осигуряват минималните разстояния  за движение на земеделската техника.

     2.Да почистят трасетата на линиите и охранителните зони, пресичащи горски масиви от храсти, изсъхнала трева и вършини.

      3.Да извършат инструктаж на работниците и служителите, работещи по електропреносната мрежа за недопускане на пожари.

              V.  Районна пътна служба – Ардино:

     1.Да почистят сервитутните зони покрай пътищата, намиращи се в непосредствена близост до горски полски масиви от суха тревна растителност.

2.Да извършат инструктаж на работниците и служителите, работещи по пътните артерии за недопускане на пожари.

                  VІІ.   Механизатори, механици и водачи на МПС
1.Да не започват работа преди да са инструктирани за изискванията за пожарна безопасност и преди да е извършена проверка на пожаро-обезопасеността на земеделската им техника.
      2.Да извършат ежедневни, технически обслужвания на техниката като проверяват цялостното й състояние и започнат работа, след привеждането й в пълна техническа и пожарна безопасност.

      3.Да преустановят работа с техника при наличие на предпоставки за възникване на пожар.

      4.По време на почивки и ремонтни работи да изтеглят техниката на безопасно разстояние от посевите - най-малко на 50 м.

      5.Да почистват двигателите, акумулаторите,искрогасителите, ауспуховите тръби, всички други уязвими в пожарно отношение възли на техниката от натрупан прах, горими отпадъци и масла.
            VІІ.  Физическите лица:

1.Да спазват предупредителните знаци за пожарна безопасност.

2.При забелязан пожар да съобщават на органите на ПБС на тел.112 или 160 и да участват в първоначалните гасачески действия с подръчни средства.

3.Да устройват лагери само на определените за целта места при спазване на правилата за пожарна безопасност.

4.Да не палят огън на разстояние по-малко от 100 м. от посевите и 50 м. от складирания фураж, както и в непосредствена близост до горите.

5.Да не ползват огнестрелно оръжие и сигнални ракети в района на неожънати масиви и фуражни площадки.

Определям автомобил Мерцедес 1417 с д. к.№ К 65-23 ВС – собственост на община Ардино с шофьор Рахми Мюмюн Рюстем (тел. 0896 / 431906)  , който при нужда да бъде на разположение на Районна служба “Пожарна безопасност и защита на населението” – Ардино.

Настоящата Заповед да се доведе до знанието на длъжностните лица за изпълнение и на заинтересованите лица за сведение .

За неизпълнение на настоящата заповед длъжностните лица и гражданите носят административно-наказателна отговорност, съгласно ЗАНН, ако не подлежат на по-тежко наказание.


Контрол по изпълнение на Заповедта възлагам на Началника на Районна служба “Пожарна безопасност и защита на населението” – Ардино и главен специалист “УК и ОМП” при Общинска администрация.
                                                       Заличена информация
  инж. ИЗЕТ ШАБАН                на основание чл. 3, т.1
  Кмет на община Ардино           От Регламент (ЕС)2016/679 
Република България, област Кърджали  
гр. Ардино, ул.”Бели брези” № 31
тел. +3651 4238;   факс +3651 4568
e-mail:   ardino@abv.bg

